
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
12.12.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је

О Д Л У К У
о акредитацији студијског програма
[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма Основне академске студије - ЖУРНАЛИСТИКА у оквиру поља друштвено-хуманистичких наука и то за 70 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма Основне академске студије - ЖУРНАЛИСТИКА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
          Студијски програм садржи све законом предвиђене елементе и обезбеђује стицање компентенција за препознатљиве и јасне професије и занимања. Програм се реализује у оквиру основних академских студија и траје 4 године - 8 семестра и одговара обиму од 240 ЕСПБ бодова. Број студената који би по плану требало да се упишу на прву годину овог студијског програма је 70. Настава на студијском програму се изводи на српском  језику. 
         Предлог стручног назива  ДИПЛОМИРАНИ НОВИНАР  (Дипл. новин.)  се садржи у листи звања које је утврдио Национални савет за високо образовање (за студијске програме у обиму од 240 ЕСПБ. )
           Сврха програма је јасно и недвосмислено формулисана и у складу је са основним задацима и циљевима установе. Сврха студијског програма ОАС ЖУРНАЛИСТИКА је образовање будућих стручњака за јасно дефинисану и препознатљиву професионалну делатност ДИМПЛОМИРАНОГ НОВИНАРА. Такође, студијски програм омогућава студентима усвајање знања и вештина на професионалан и ваљан начин, и омогућава  наставак учења и даљег усавршавања, у овој и сродним областима.
          Циљеви су формулисани и у складу су са задацима установе и укључују стицање компетенција и вештина потребних за самосталан рад. Циљеви студијског програма Журналистика (ОАС) укључују постизање специфичних компетенција и академских вештина, а укључују и развој креативних способности и овладавање академским знањима и практичним вештинама неопходним за обављање професије дипломираног новинара.
          Исход процеса студирања је стручак са академским образовањем, који је спреман за самосталан рад, поседује основна знања о методама и техникама савременог новинарства и способност њихове примене. 

         У прилогу 4.1 дат је Додатак дипломи, који садржи основне информације о носиоцу квалификације, о нивоу квалификације, као и о професионалном статусу.
          Структура курикулума обухвата све потребне елементе. Курикулум студијског програма приказан у Табели 5.1 предвиђа 49 предмета, односно 24 обавезна једносеместрална предмета и 153 изборних једносеместралних предмета, од којих су највећи број предмети језика. У курикулуму студијског програма, изборни предмети су организовани у 24 позиција. Курикулум студијског програма садржи и обавезну Новинарску праксу у обиму од 12 ЕСПБ која се реализује на 3. и 4. години студија. Недељни фонд часова ни у једном семестру не прелази 30 часова у збиру а просечан број часова активне наставе на студијском програму је 22.13 часова. Препоручена процентуална заступљеност различитих група предмета (у ЕСПБ) је испоштована: академско образовни предмети су заступљени 14.91%, теоријско-методолошки 18.42 %, научно – стручни 35.09 %, а стручно – апликативни 31.58 %. Изборни предмети су заступљени са 33.75 %. Сваки предмет носи одређен број ЕСПБ и они су исказани у курикулуму. Целокупни програм носи укупно 240 ЕСПБ.
          Установа је у документацији студијског програма приложила Књигу предмета у којој је сваки предмет спецификован. Спецификације предмета обухватају опис предмета са називом, име наставника, тип предмета, годину и семестар у којем се предмет слуша, број ЕСПБ, циљ курса са очекиваним исходом, знањем и компетенцијама, предуслове за похађање предмета, садржај предмета, препоручену литературу, методе извођења наставе, начине провере знања и оцењивања. За све предмете курикулума је, јединственом методологијом која се примењује на установи, предвиђено праћење студената и расподела поена, која се односи на испуњење предиспитних, односно испитних обавеза.
          Програм је генерално усаглашен с другим, програмима на истој установи. Студијски програм основне академске студије – ЖУРНАЛИСТИКА је једним делом упоредив и усаглашен са програмима основних академских студија у земљама европског образовног система. Наводе се следеће високо-школске установе: Сити Универзитет у Лондону, Факултет хуманистичких и друштвених наука, Одсек за новинарство, Студијски програм Журналистика (City University, London, School of Arts and Social Sciences, Department of Journalism, Study programme Journalism), Коменски универзитет у Братислави, Филозофски факултет, студијски програм Журналистика (Univerzita Komenského v Bratislave, Filzofická fakulta, Žurnalistika, Универзитет у Бечу, Студијски програм Новинарство и комуникологија (Univesität Wien, Studienrichtung Publizistik- und Kommunikationswissenschaft) и државни Универзитет "Св. Климент Охридски" у Софији, Бугарска (Софийски университет Св. Климент Охридски  – Факултет по журналистика и масова комуникация).
         На студијски програм основних академских студија – ЖУРНАЛИСТИКА, планиран је упис 70 студента на прву годину студија, што је у складу са просторним и материјалним условима у установи. Пријемни испит је дефинисан у складу са програмом и дат је у опису Стандарда 7. 
         Установа је јасно приказала податке о броју наставника који изводе наставу на студијском програму. У документацији је наведено 63 наставника и 32 сарадника. Приложено је 63 картона наставника. Подаци у електронском формулару и табели 9.2 и 9.4 су подударни. Наставници са пуним радним временом који учествују у реализацији овог студијског програма су заступљени 87.31%. За наставнике са других установа су приложени сви потребни документи. 
           Из електронског формулара за Установу следи да је просечно недељно оптерећење наставника на програму 1.93 часова а сарадника 5.51 часова, што је у складу са препорученим. Ни један наставник нема више од 12 часова недељно на свим високошколским установама у Србији. 
          На основу података у документацији (Књига наставника) - научне и стручне квалификације наставника и задужења у настави, може се закључити да квалификације наставног особља углавном одговарају образовно-научном пољу и нивоу њиховог задужења. Др Милица Андевски, педагог, нема одговарајуће квалификације да води наставу на предмету Комуникологија 1 и 2. 
         Филозофски факултет располаже простором за наставу укупне површине 12 892.72 м2, од чега је за реализацију наставе обезбеђено 8145.91м2, односно 2.58м2 по студенту. За потребе реализације образовног процеса студијског програма наведени су амфитеатри, учионице, лабораторије, учионице, библиотека, читаоница и друге релевантне просторије ( прилог 10.1). 
        У опису за Стандард 10 установа наводи да обезбеђује покривеност свих предмета одговарајућом уџбеничком литературом, училима и помоћним средствима, која су расположива на време и у довољном броју за нормално одвијање наставног процеса тог студијског програма. У табели 10.2 установа је јасно документовала расположиву опрему која је обезбеђена за квалитетну реализацију овог студијског програма.
          Библиотечки фонд од 427 библиотечких јединица релевантних за студијски програм, као и уџбеничка литература, задовољавају прописане услове за реализацију савремене и квалитетне наставе овог студијског програма.
           У документацији за студијски програм приложена је Изјава о поседовању рачунарске опреме и документација о информационом систему којим установа располаже.
          У циљу обезбеђења квалитета и унапређења наставног процеса и услова студирања, на Филозофском факултету је конституисана Комисија за контролу квалитета наставе која има 25 чланова, од којих су 2 представници студената. Установа редовно, систематично и у предвиђеним интервалима спроводи контролу квалитета студијског програма, која обухвата процесе самовредновања и спољашње провере квалитета, и обавља је у  предвиђеним интервалима.
        Установа све информације о начину и режиму студирања представља путем свог интернет сајта, штампане брошуре – Информатора и огласне табле Факултета, на којима се могу сазнати релевантни подаци о Установи, студијским програмима и ангажованом наставном особљу. 
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм Основне академске студије - ЖУРНАЛИСТИКА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  Основне академске студије - ЖУРНАЛИСТИКА у оквиру поља друштвено-хуманистичких наука и то за 70 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

